WEB-CONDES-CANTERBURY	Aquiu vedí, en prumèr lòc, es funèbres imatges dera Traïson e de totes es sues intrigues; era Ira crudèu, ròia coma es brases alugades; eth panaire e era esblancossida Pòur; eth d’alègre aspècte damb eth guinhauet jos era capa; nere hum quilhant-se d’estables en ahlames; eth traïdor assassinat en un lhet; era pudesenca Guèrra de herides sagnoses; era Discòrdia, damb eth guinhauet gotejant e guardades menaçadores.